cyanic-selkie/wikianc huggingface dataset:
Retkikunta 19
Retkikunnan miehistö laukaistiin 26. maaliskuuta 2009 kello 11:49 UTC Baikonurista lennolla Sojuz TMA-14. Telakoituminen ISS:ään tapahtui 28. maaliskuuta. Retkikunta 19 tulee olemaan viimeinen kolmihenkinen miehistö ennen kuin miehistön määrä kasvatetaan kuuteen Retkikunta 20:ssä. Retkikunnan koon kasvaessa kuuteen miehistön jäseneen retkikuntien keskimääräinen kesto lyhenee kuudesta kolmeen kuukauteen.
Retkikunnan komentajana toimii Venäjän ilmavoimien eversti Gennadi Padalka.
Miehistö (maaliskuu 2009 –)
Suluissa avaruuslentojen määrä nykyinen mukaan lukien
Deutsche Welle
Deutsche Welle (, lyh. DW) on Saksan radion ulkomaanpalvelu, joka toimii usealla kielellä saksan lisäksi niin radion kuin television välityksellä. Deutsche Welle on osa Saksan pehmeän vallan kanavia, ja sen tarkoitus on tuoda esiin Saksan näkökulma uutismaailmassa, jonne se tuottaa itsenäistä sisältöä.
Toisin kuin muu Saksan yleisradiotoiminta, kuten ARD, ZDF tai Deutschlandradio, DW saa rahoituksensa suoraan liittovaltion budjetista eikä kansalaisten maksamasta mediamaksuista.
Historia
Yhtiö perustettiin vuonna 1953 ja sen ensimmäiset lähetykset kuultiin 3. toukokuuta Kölnistä. Vuotta myöhemmin aloitettiin muut kuin saksankieliset lähetykset.
Vuoteen 1992 asti DW toimi puhtaasti vain radioasemana, kunnes se aloitti televisiolähetykset 1. huhtikuuta Berliinistä käsin. Televisio-ohjelmaa tehdään neljällä kiellä: saksaksi, englanniksi, arabiaksi ja espanjaksi.
Venäjän viranomaiset kielsivät DW:n toiminnan Venäjällä helmikuussa 2022. Kyseessä oli kostotoimi Saksan viranomaisten päätökselle kieltää RT:n saksankieliset lähetykset. Saman vuoden joulukuussa DW:n Moskovan toimitus siirtyi Riikaan.
Toiminta nykyään
Radioaseman kotipaikka sijaitsee Bonnissa, minkä lisäksi sillä on erillinen toimisto myös Berliinissä. Työntekijöitä DW:llä on noin 1500 ja sille työskentelee saman verran freelancereita ympäri maailmaa. DW:llä on kaksi lyhytaaltoasemaa Saksassa ja yksi Sri Lankassa. Lisäksi yhtiö vuokraa lähetysaikaa kahdelta releasemalta.
Vuodesta 2013 lähtien DW:n toimitusjohtajana on toiminut Peter Limbourg.
Radioaseman alaisuudessa toimii vuonna 1964 perustettu DW Akademie, joka tarjoaa käytännön koulutusta jornalismin opiskelijoille Saksan ulkopuolella. Tavoitteena on lisätä avoimuutta, objektivisuutta ja laatujornalismia. Vuodesta 2018 lähtien akatemiaa on johtanut Carsten von Nahmen.
DW:llä on oma sivustonsa, jonne se tuottaa ilmaiseksi materiaalia saksan kielen itseopiskeluun.
Ezinne Okparaebo
Ezinne Okparaebo (s. 3. maaliskuuta 1988 Imo, Nigeria) on norjalainen pikajuoksija. Okbaraebo tuli perheineen Norjaan yhdeksän vuotiaana.
Okparaebo saavutti Torinon EM-hallikilpailuissa 2009 hopeaa 60 metrillä silloisella ennätyksellään 7,21. Berliinin MM-kilpailuissa 2009 hän karsiutui 100 metrin toisissa alkuerissä. Barcelonan EM-kilpailuissa 2010 hän sijoittui 100 metrillä neljänneksi Norjan ennätysajalla 11,23. Pariisin EM-hallikisoissa 2011 hän sai 60 metrillä pronssia ajalla 7,20. Daegun MM-kilpailuissa 2011 hän paransi 100 metrin alkuerissä Norjan ennätystään juoksemalla 11,21. Välierissä hän karsiutui jatkosta juostuaan 11,48.
Okparaebo sijoittui Helsingin EM-kilpailuissa 2012 100 metrillä neljänneksi ajalla 11,39. Lontoon olympialaisissa hän karsiutui 100 metrillä välierissä ja 200 metrillä alkuerissä. Göteborgin EM-hallikilpailuissa 2013 hän oli 60 metrillä kuudes. Moskovan MM-kilpailuissa 2013 hän selviytyi 100 metrillä välieriin. Sopotin MM-hallikilpailuissa 2014 hän karsiutui 60 metrillä välierissä ja Zürichin EM-kilpailuissa 100 metrillä myös välierissä. Prahan EM-hallikilpailuissa 2015 hän sijoittui 60 metrillä neljänneksi. Pekingin MM-kilpailuissa 2015 hän selviytyi 100 metrillä välieriin. Seuraavana vuonna hän karsiutui 100 metrillä välierissä Amsterdamin EM-kilpailuissa ja alkuerissä Rio de Janeiron olympialaisissa. Birminghamin MM-hallikilpailuissa 2018 hän karsiutui 60 metrin välierissä. Hän karsiutui saman vuoden Berliinin EM-kilpailuissa 100 metrin välierissä ja 200 metrin alkuerissä. Glasgow'n EM-hallikilpailuissa 2019 hän karsiutui 60 metrin välierissä.
Okparaebo on voittanut 100 metrin Norjan mestaruuden vuosina 2005–2006, 2008–2016 ja 2018 sekä sisäradoilla 60 metrin Norjan mestaruuden 2006, 2008 ja 2016. 100 metrillä hänen ennätyksensä on Lontoon olympialaisissa 2012 juostu 11,10 ja 200 metrillä 23,30, jonka ajan hän juoksi sekä Florøssa kesäkuussa 2012 että Lontoon olympialaisissa. 60 metriä hän on juossut hallissa parhaimmillaan aikaan 7,10 Prahassa maaliskuussa 2015. Kaikki nämä ajat ovat Norjan ennätyksiä.
Sebastian Wännström
Sebastian Wännström (s. 3. maaliskuuta 1991 Gävle, Ruotsi) on ruotsalainen jääkiekkoilija. Hän on pelipaikaltaan oikea laitahyökkääjä, mutta Wännström osaa pelata myös keskellä.
Seuraura
Wännström on IK Hugen kasvatti, mutta hän siirtyi jo juniorina Brynäs IF:ään. Wännström voitti J20 SuperElitin mestaruuden vuonna 2009 sekä hopeaa vuosina 2008 ja 2010. Kaudella 2009–2010 hän voitti sarjan piste- ja maalipörssin tekemällä 35 runkosarjaottelussa tehot 30+27=57. Wännström debytoi samalla kaudella myös Elitserienissä, jossa hän pelasi 18 runkosarja- ja yhden playoff-ottelun ilman tehopisteitä. Wännström sai tililleen ensimmäisen Elitserien-ottelunsa 26. lokakuuta 2009 vieraissa Luleå HF:ää vastaan. Hän jäi ottelussa kuitenkin ilman peliaikaa. Ensimmäiset jääaikansa Wännström sai neljännessä ottelussaan 28. marraskuuta 2009 myös Luleå HF:ää vastaan. Hän sai ottelussa jääaikaa 6.30 minuuttia ja Wännström keräsi teholukeman –1.
St. Louis Blues varasi Wännström toisella kierroksella 44. pelaajana kesällä 2010. Hän oli varaustilaisuuden kolmantena varattu ruotsalaispelaaja. Samana kesänä Wännströmin varasi myös KHL-joukkue Salavat Julajev Ufa kolmannella kierroksella numerolla 72. Wännströmille kausi 2010–2011 oli tulokaskausi Elitserienissä. Hän pelasi kauden aikana myös kaksi ottelua lainalla HockeyAllsvenskan-joukkue Leksands IF:ssä marraskuussa 2010.
Kesäkuussa 2011 Wännström teki kolmivuotisen NHL-tulokassopimuksen St. Louis Bluesin kanssa, mutta hän sopi samalla pelaavansa kauden 2011–2012 vielä lainalla Brynäsissä. Wännströmin kausi toi 43 runkosarjaottelussa tehot 8+7=15. Hän teki Elitserien-uransa avausmaalin 20. lokakuuta 2011 vieraissa Luleå HF:ää vastaan. Wännström keräsi ottelusta teholukeman –2, mutta hän ratkaisi kuitenkin Brynäsille 5–6-jatkoaikavoiton. Viidennessä välieräottelussa 3. huhtikuuta 2012 Färjestad BK:ta vastaan Wännström teki ottelun 2–2-tasoitusmaalin, minkä lisäksi hän sai syöttöpisteen Calle Järnkrokin tekemään johtomaaliin, joka jäi lopulta Brynäsin 4–2-voittoon päättyneen ottelun voittomaaliksi. Osuma ratkaisi joukkueelle myös finaalipaikan otteluvoitoin 4–1. Wännström voitti kauden päätteeksi Ruotsin-mestaruuden. Kaudeksi 2012–2013 Wännström siirtyi Bluesin organisaatioon, jossa hän pelasi AHL-joukkue Peoria Rivermenin ja ECHL-joukkue Evansville IceMenin välillä, kunnes seura lainasi Wännströmin loppukaudeksi takaisin Brynäsin vahvuuteen tammikuun 2013 lopulla. Kaudesta 2013–2014 hän pelasi valtaosan Bluesin uudessa farmijoukkue Chicago Wolvesissa, mutta Wännström pelasi myös neljä ottelua sarjatasoa alempana ECHL:n Kalamazoo Wingsissa. Heinäkuussa 2014 hän teki vuoden mittaisen ja kaksisuuntaisen jatkosopimuksen Bluesin kanssa. Kauden 2014–2015 Wännström pelasi kokonaan Wolvesissa.
Wännström siirtyi kaudeksi 2015–2016 kaksivuotisella sopimuksella SHL:n nousijajoukkue Rögle BK:hon. Hän jakoi 14 osumallaan joukkueen sisäisen maalipörssin kolmannen sijan Jordan Smothermanin kanssa. Kausi 2016–2017 Wännströmillä päättyi kuitenkin vain 20 ottelun jälkeen loukkaantumiseen. Kaudeksi 2017–2018 hän siirtyi kaksivuotisella sopimuksella HV71:een. Wännströmin loukkaantumiset kuitenkin jatkuivat ja hän pelasi runkosarjassa vain 26 ottelua.
Kaudeksi 2019–2020 Wännström siirtyi jatkamaan SHL-uraansa kaksivuotisella sopimuksella hänen aiempaan lainaseuraansa Leksands IF:ään. Wännström oli joukkueen kolmanneksi paras maalintekijä kymmenellä osumallaan. Harjoituskaudella 2020–2021 hän jäi kuitenkin Leksandin uuden päävalmentajan Björn Hellkvistin alaisuudessa vähälle vastuulle ja Wännström joutui ajoittain kokoonpanon ulkopuolelle. Syyskuussa 2020 Wännströmin sopimus lopulta purettiin ja hän siirtyi kauden 2020–2021 kattavalla sopimuksella SM-liigajoukkue Porin Ässiin. Wännström teki helmikuussa 2021 12 ottelussa tehot 10+4=14, joilla hän oli liigan kuukauden paras pistemies ja maalintekijä. Wännström valittiin SM-liigan helmikuun kuukauden pelaajaksi. Hän teki runkosarjassa yhteensä tehot 33+13=46. Wännström voitti koko liigan maalipörssin ja hänet palkittiin Aarne Honkavaara -palkinnolla. Hän oli myös Ässien paras pistemies ja Wännström sijoittui SM-liigan pistepörssissä kahdeksanneksi. Hän oli myös joukkueensa ainoa kauden kaikki 58 runkosarjaottelua pelannut pelaaja Kasper Kotkansalon ohella. Wännström äänestettiin myös kauden päätteeksi SM-liigan tähdistökentälliseen.
Wännström siirtyi kaudeksi 2021–2022 vuoden mittaisella sopimuksella KHL:n latvialaisseura Dinamo Riikaan. Hän teki siellä kymmenessä ottelussa vain yhden maalin, kunnes lokakuussa 2021 Wännströmin sopimus seuran kanssa purettiin. Noin viisi päivää myöhemmin hänen vahvistettiin siirtyvän Sveitsin National Leaguen HC Ajoieen.
Maajoukkueura
Ruotsin A-maajoukkueessa Wännström on pelannut kolme ottelua ilman tehopisteitä. Hän teki A-maajoukkuedebyyttinsä Karjala-turnauksen 3. marraskuuta 2016 Plzeňissä pelatussa avausottelussa Tšekkiä vastaan. Wännström merkittiin Ruotsin kakkosketjun vasempaan laitaan Joel Lundqvistin ja Dennis Everbergin viereen.
Pelityyli
Elite Prospects -sivuston mukaan Wännström on nopea laitahyökkääjä, joka kykenee luomaan hyökkäyspäässä tilaa itselleen ja ketjukavereilleen. Hänellä on hyvä ja voimakas laukaus ja Wännström näkee kentän hyvin. Hänellä on myös hyvät kädet ja kiekolliset taidot. Wännström pelaa hyvää suunnanmuutospeliä ja hän kykenee pelaamaan kaikkia hyökkääjän rooleja. Wännström laukoo oikealta.
Ässien kehitysjohtaja Tommi Kerttula luonnehti Wännströmiä hänen pelaajasopimuksensa julkistamisen yhteydessä syyskuussa 2020:
Pethia aurea
Pethia aurea on särkikalojen (Cyprinidae) heimoon kuuluva makean veden kalalaji. Lajia tavataan Intiassa. Se kasvaa yleensä noin 2,4 senttimetrin mittaiseksi. Laji kuvattiin tieteelle vuonna 2014.
Nykyaika (lehti 1921–1937)
Nykyaika oli Massachusettsin Fitchburgissa vuosina 1921–1937 ilmestynyt amerikansuomalainen sosiaalidemokraattinen aikakauslehti.
Lindeqvist
Lindeqvist on muun muassa seuraavien suomalaisten henkilöiden sukunimi:
Nykyaika (lehti 1921–1937)
Raivaajan kustannusyhtiön julkaisema Nykyaika perustettiin amerikansuomalaisten sosialistien hajaannuksen yhteydessä lakanneen Säkeniä-lehden tilalle. Kahdesti ja myöhemmin kerran kuukaudessa ilmestyneen lehden levikki oli 5 000 kappaletta vuonna 1923 ja 3 000 vuonna 1927. Sen ensimmäisenä toimittajana työskenteli Moses Hahl. Muita toimittajia olivat William N. Reivo ja Oskari Tokoi.
Unbeliever’s Script
Unbeliever's Script on puolalaisen teknisen death metalin yhtyeen Scepticin kolmas studioalbumi, joka on julkaistu vuonna 2003.
Frouden luku
Frouden luku on virtausmekaniikassa nesteosaseen vaikuttavan inertiavoiman ja painovoiman suhteen neliöjuuri. Se on myös ns. Richardsonin luvun neliöjuuri. Luku on nimetty fyysikko William Frouden mukaan, vaikka Froude ei ollut ensimmäinen lukua käyttänyt.
Frouden luvulle voidaan osoittaa kaava
, missä
Jos uoman keskisyvyys avoimen uoman virtauksessa on L, on \sqrt{gL} pitkän matalan aallon etenemisnopeus virtaukseen nähden. Tämän perusteella voidaan erottaa kolme virtaustyyppiä sen mukaan, onko Frouden luku suurempi vai pienempi kuin yksi:
Alex Danson
Alexandra Mary L. "Alex" Danson (s. 21. toukokuuta 1985 Southampton) on brittiläinen, maajoukkuetasolla myös Englantia edustanut maahockeypelaaja ja olympiavoittaja.
Danson on pelannut Englannin maajoukkueessa 203 maaottelua ja tehnyt niissä 62 maalia. Ison-Britannian joukkueessa hän on esiintynyt 103 kertaa ja tehnyt 53 maalia. Pelipaikaltaan hän on hyökkääjä.
Samsung Galaxy S4
Samsung Galaxy S4 on korealaisen Samsung Electronicsin maaliskuussa 2013 esittelemä ja huhtikuussa julkaisema älypuhelin. Nykyinen käyttöjärjestelmä on Android 5.0.1 Lollipop, alkuperäisen ollessa Android 4.2.2 Jelly Bean.
Puhelimen Suomessa myytävässä versiossa on 1,9 GHz:n Snapdragon 600 -suoritin ja kaksi gigatavua keskusmuistia. Tallennuskapasiteetti on versiosta riippuen 16–64 gigatavua. Tallennustila on laajennettavissa enimmillään 64 gigatavun microSD-kortilla. Puhelimen lähes viisituumainen näyttö on täysteräväpiirtotarkkuuteen kykenevä 1 080 x 1 920 Super AMOLED -kosketusnäyttö, jonka pinta on Corning Gorilla Glass 3 -lasia. Akun kapasiteetti on 2 600 mAh. SIM-kortti on microSIM.
Etukäteen puhelinta on arvosteltu uudistusten puutteesta, minkä lisäksi käyttötuntumaa pidetään muovisena ja halvan oloisena. Jälleenmyyntihinta oli uutena noin 500 euroa.
Channa diplogramma
Channa diplogramma on käärmeenpäiden (Channidae) heimoon kuuluva kalalaji. Francis Day kuvaili lajin tieteelle vuonna 1865.
Ulkonäkö ja koko
Lajin pohjaväritys on sinertävä. Kyljissä on tummia laikkuja sekä valkoinen juova.
Kaulusbarbi
Kaulusbarbi (Pethia bandula) on särkikalojen (Cyprinidae) heimoon kuuluva makean veden kalalaji. Lajia tavataan lähellä Sri Lankaa. Se kasvaa yleensä korkeintaan 4,1 senttimetrin mittaiseksi. Laji kuvattiin tieteelle vuonna 1991. Kansainvälinen luonnonsuojeluliitto IUCN luokittelee lajin äärimmäisen uhanalaiseksi.
Internal Complexity
Internal Complexity on puolalaisen teknisen death metalin yhtyeen Scepticin neljäs studioalbumi, joka on julkaistu vuonna 2005.
Chris Christoffersen
Chris Tasker Christoffersen (s. 13. elokuuta 1979 Hasle) on tanskalainen koripalloilija.
218-senttinen Christoffersen on pelipaikaltaan sentteri. Hän on pelannut kotimaansa lisäksi Italiassa, Yhdysvalloissa yliopistossa ja D-liigassa, Suomessa ja Ruotsissa. Maiden pääsarjojen lisäksi hän on pelannut muun muassa EuroCupia ja EuroChallengea. Kaudella 2005–2006 Christoffersen edusti joulukuusta lähtien suomalaista LrNMKY:tä, jossa hän voitti Suomen mestaruuden ja Suomen cupin sekä pelasi EuroChallengea. Ennen kauden ratkaisuotteluita Christoffersen joutui polvileikkaukseen.
Poppers
thumb|350px|Poppers-valmisteita rivissä. Osa tuotteista on merkitty ilmanraikastimiksi. Poppers (englannin kielen sanasta pop, ’poksahtaa’) on yhteisnimitys joukolle alkyylinitriittejä, joita käytetään pääosin päihteinä ja tehostamaan seksuaalista kokemusta. Alkyylinitriittien suosio tanssilattioilla on säilynyt 1970-luvun diskoista 1990-luvun rave-tapahtumiin.
Poppers-tuotteissa käytettyjä nitriittejä ovat muun muassa amyylinitriitti, isobutyylinitriitti ja isopentyylinitriitti.
Haittavaikutukset
Verisuonten laajeneminen voi aiheuttaa ihon (etenkin kasvot ja niska) punastumista ja päänsärkyä, myös sydämentykytykset ovat tavallisia. Sydänongelmista (esim. rytmihäiriöt) kärsiville poppersin käyttö saattaa olla vaarallista. Joillekin saattaa myös ilmaantua mietoja allergisia oireita. Lisäksi poppers kuivattaa ihoa ja limakalvoja, ja aiheuttaa niiden ärtymistä ja halkeilua. Brittiläisen tutkimuksen mukaan joiltakin käyttäjiltä on löydetty näköä heikentävää vauriota silmästä.
Yhteisvaikutukset
Poppersia ei tule käyttää samanaikaisesti erektiohäiriölääkkeisiin kuuluvien sildenafiilin (Viagra), vardenafiilin (Levitra) tai tadalafiilin (Cialis) kanssa. Nitriitin ja erektiolääkkeen yhdistelmä saattaa aiheuttaa vaarallisen suuren verenpaineen alenemisen.
Käyttö
thumb|300px|[[Isoamyylinitriitti|Isoamyylinitriitin kemiallinen rakenne.]]
Lääketieteellinen käyttö
Nopealiukoiset inhaloitavat nitriitit tulivat lääkemarkkinoille alun perin angina pectoriksen hoitoon ääreisverenkierron vastusta ja siten verenpainetta voimakkaasti alentavan vaikutuksen vuoksi. Amyylinitriitti on menettänyt tyystin merkityksensä sepelvaltimotaudin oireiden lievittäjänä parempien lääkevalmisteiden tultua markkinoille. Seksi- ja viihdekäytön ohella amyylinitriitin ainoa jäljellä oleva lääketieteellinen käyttötarkoitus on syanidimyrkytyksen hoito.
Viihdekäyttö
Poppersin käyttö seksistimulanttina alkoi pääasiassa homoseksuaalisten miesten parissa, mutta levisi nopeasti myös muihin väestöryhmiin. Vaikka poppersin käyttäjätutkimuksissa on rajoituksensa, tutkimus vuodelta 1988 osoitti että 69 prosenttia homoista Baltimoren/Washington DC:n alueella oli joskus käyttänyt poppersia, kun taas koko väestössä luku oli kolme prosenttia.
Popperseja käytetään hengittämällä haihtuvaa yhdistettä nenän kautta. Suun kautta nautittuna yhdisteet ovat erityisen vaarallisia, ja myös kuolemantapauksia on raportoitu. Suun kautta nautittuna poppersista ei myöskään saa toivottuja vaikutuksia. Poppersin nuuhkaisu rentouttaa mm. peräaukon sulkijalihasta, minkä vuoksi käyttö on ollut muuta väestöä yleisempää homo- ja biseksuaalimiesten keskuudessa.
Nimi poppers (’poksahtajat’) on laina englannin kielestä. Yksi aikaisista amyylinitriittituotteista oli sideharsoon tai vaahtomuovivaippaan kääritty lasiampulli, joka taitettiin rikki ja nopeasti haihtuvaa nitriittia voitiin siten nuuhkia vaipan läpi. Ampullia taitettaessa kuului tyypillinen poksahtava ääni pop.
Lainsäädäntö
Lääkealan turvallisuus- ja kehittämiskeskus Fimean mukaan päihteenä käytetyt poppersit rinnastetaan amyylinitriitin kaltaisiksi lääkkeiksi, minkä vuoksi poppersien tilaaminen ulkomailta on Fimean mukaan kiellettyä ilman asianmukaista lupaa.
Suomessa poppers-tuotteita on myyty ainakin aikuisviihdeliikkeissä. Valmisteita on ollut tilattavissa myös internetin välityksellä. Vuonna 2019 Tulli takavarikoi ratsioissa poppers-tuotteita aikuisviihdeliikkeistä 600 000 euron arvosta. Tapauksen johdosta Tulli epäilee useita aikuisviihdeliikkeitä johtaneita henkilöitä lääkeainerikoksista ja salakuljetuksesta. Tullin mukaan esitutkinta olisi valmistunut vuoden 2020 aikana, mutta julkisuuteen ei ole tullut tietoa siitä, mihin toimenpiteisiin esitutkinta on mahdollisesti johtanut.
Tatra T27
thumb|240px|Puukaasulaitteilla varustettu Tatra T27B Saksassa toukokuussa 1947. Tatra T27 oli tšekkoslovakialaisen Tatran 	1930–1947 valmistama kaksiakselinen kuorma-auto. Eri muunnelmien kantavuudet vaihtelivat välillä 2 500–3 000 kg. Alustoille rakennettiin myös linja-autoja ja paloautoja.
Muunnelmat
Kuorma-automallista oli kolme kehitysversiota: T27, T27A ja T27B. Linja-autoversio oli T27/91.
Ensimmäisen T27-mallin ohjaamo oli erittäin kantikas ja kaksiosainen tuulilasi oli pystysuora. Tunnusomainen piirre mallissa oli ohjaamon ja konepellin välillä ollut pahkuramainen lisäosa, jonka sisällä oli polttoainetankki.
A-mallin ohjaamoa oli pyöristetty ja tuulilasia kallistettu taaksepäin. Moottori oli aikaisempaa tehokkaampi ja taka-akselin jousitusta oli muutettu.
B-mallissa taka-akselille tuli paripyörät. Autoa sai nyt myös puukaasu- tai kaasukäyttöisenä.
Malli T28 perustui pitkälti T27:n rakenteeseen. T28:aan oli lisätty toinen taka-akseli.
Moottorimallit
T27-malleissa käytettiin kaikkiaan neljää eri moottorimallia, joista T27 ja T27A olivat bensiinimoottoreita. Tämän lisäksi valmistettiin hiili- ja puukaasumoottoria T27H ja autossa testattiin myös dieselmoottoria T64A. Kaikki moottorit olivat tyypeiltään nestejäähdytteisiä, nelitahtisia, nelisylinterisiä rivimoottoreita.
Viimeiset yksilöt oli varustettu ilmajäähdytteisillä, nelisylinterisillä moottoreilla.
Voimansiirto ja alusta
thumb|240px|Tatra T27B:n taka-akseli poikittaisine lehtijousineen. Moottorin takana oli kuiva, yksilevyinenkytkin, joka välitti voiman nelinopeuksisen vaihteiston kautta voimansiirtoakselille, joka kulki auton kantavana rakenteena toimineen keskusputkirungon sisällä. Taka-akselilla oli alkuvaiheessa heilurityyppinen erillisjousitus ja vinottaiset lehtijouset; tämä ratkaisu kuitenkin korvattiin A-mallissa poikittaisella lehtijousella, joka oli kiinnitetty keskeltä vetopyörästön päälle ja päistään jarrukilpiin.
Etuakselilla oli päällekkäinen kolmiotuenta ja jousituksena poikittain asennettu, puolielliptinen lehtijousi.
Jarruina oli jokaisella pyörällä ATE Lockheed -rumpujarrut, jotka toimivat hydraulisesti.
Suorituskyky
Auton kuljetuskapasiteetti oli alun perin 2,5 tonnia, mutta Tšekkoslovakian asevoimien tarpeisiin kapasiteettia kasvatettiin kolmeen tonniin runkoputkea vahvistamalla. Täydellä kuormalla perävaunu perässä autolla kykeni nousemaan 13 % mäkiä. Ilman perävaunua mutta täydellä kuormalla suurin nousukulma oli 19 %. Huippunopeus kuormattuna oli 50 km/h.
Tšekkoslovakian armeija
T27-malleista huomattava osa meni asevoimille. T27A-linja-autoja toimitettiin vuosina 1932–1933 vain viisi kappaletta. Kuorma-autoja myytiin huomattavasti enemmän: vuosina 1937–1938 yhteensä 1 512 kappaletta. Tämän jälkeen tehdas sai vielä jatkotilaukset 116 ja 33 kappaleesta, joista syyskuuhun 1938 mennessä ehdittiin toimittaa 85 kappaletta. Tämän lisäksi 34 kappaletta toimitettiin Tatran Smíchovin toimipisteestä. Puuttuvat 30 kuorma-autoa jäivät toimittamatta, sillä Tšekkoslovakian sudeettialueet, joilla Tatran tehdas Kopřivnicessa sijaitsi, siirtyivät Münchenin sopimuksen nojalla Saksan hallintaan 19. lokakuuta.
Armeijalla oli parhaimmillaan yli 1 600 T27:ää, ja se oli toiseksi yleisin kuorma-automalli Praga RV:n jälkeen. Huolimatta lyhyeksi jääneestä käyttöajastaan T27 ehti niittää mainetta luotettavuutensa ja suorituskykynsä tähden. Auton heikko kohta oli matalalle ulottuva ja siten vaurioherkkä moottorin öljypohja.
Wehrmacht
Saksalaisten miehitettyä Tatran tuotantolaitokset Kopřivnicessa lokakuussa 1938, he ottivat haltuunsa tehtaalla korjauksessa olleet kolme Tšekkoslovakian armeijan T27:ää. Wehrmachtille toimitettiin tämän lisäksi 67 kuorma-autoa vuoden 1939 loppuun mennessä. Nämä oli osin tehty materiaaleista, jotka oli varattu Tšekkoslovakian armeijan keskeytynyttä tilausta varten.
Useimmat saksalaisten käyttämät kuorma-autot olivat parannettua mallia T27B, jonka valmistukseen oli siirrytty liukuvasti vuoden 1938 aikana. T27B-mallin merkittävin ulkoinen ero oli taka-akselin paripyörät. Wehrmachtin ja Luftwaffen lisäksi autoja tehtiin Waffen-SS:lle, jolle toimitettiin vähintään 700 T27B-mallia vuonna 1940. Osa näistä päätyi Organisation Todtille ja muille kansallissosialistisen Saksan vastaaville järjestöille. Puukaasuttimilla varustettuja malleja käytettiin linjojen takana erilaisissa vähemmän vaativissa olosuhteissa.
Muut armeijat
1940-luvun alussa T27B-malleja myytiin runsaasti Romanian armeijalle.
Vuonna 1942 Saksa toimitti Suomen puolustusvoimille seitsemän T27B:tä ja seuraavana vuonna 44 kappaletta lisää.
Desdemona Balistrieri
Desdemona Balistrieri (9. syyskuuta 1889 Trapani – 5. huhtikuuta 1976 Palermo) oli italialainen näyttelijä.
Balistrieri näytteli lähinnä teatterissa. Uransa alussa hän oli mukana mykkäelokuvissa, kuten Katana filmin tuottamassa teoksessa Il latitante (1915). Balistrierin puoliso oli näyttelijä Angelo Musco. Hänen sisarensa Virginia Balistrieri teki niin ikään ammattilaisuran näyttelijänä.
Aiheesta muualla
Malgrado Tutto: Le donne dimenticate del teatro siciliano (29.1.2018)
Lothar Meyer
Julius Lothar von Meyer (19. elokuuta 1830 – 11. huhtikuuta 1895) oli saksalainen kemisti, joka keksi jaksollisen järjestelmän (Dmitri Mendelejevistä riippumatta samaan aikaan). Hän toimi opettajana yliopistoissa Saksassa.
Elämä
Meyer syntyi Varelissa, joka oli tuolloin Oldenburgin hallinnassa, nykyisessä Saksassa. Hän opetteli lääketiedettä Zürichissa ja opiskeli sekä opetti lukuisissa saksalaisissa yliopistoissa. Vuonna 1857 hän havaitsi, että happi yhtyy veressä hemoglobiiniin.
Vuonna 1876 Meyer astui kemian professorin virkaan Tübingenin yliopistossa, jossa hän opetti kuolemaansa asti.
Jaksollisen järjestelmän keksiminen
Vuonna 1864, seitsemän vuotta ennen kuin Mendelejev julkaisi oman kirjansa, Meyer julkaisi kirjan Die modernen Theorien der Chemie (”Kemian modernit teoriat”), jossa hän järjesti 28 alkuainetta atomipainon perusteella kuuteen ryhmään, joihin kuuluvilla alkuaineilla oli samanlaiset kemialliset ja fysikaaliset ominaisuudet. Hän jätti myös tyhjän paikan vielä löytämättömälle alkuaineelle. Hänen etunsa aiemmin luokittelua tehneisiin kemisteihin oli, että hän huomasi valenssin yhdistävän ryhmien alkuaineita. Mendelejevin julkaistua kirjansa Meyer julkaisi vielä artikkelin ”Die Natur der chemischen Elemente als Funktion ihrer Atomgewichte” (”Kemiallisten alkuaineiden luonto atomipainon funktiona”) vuonna 1870. Artikkeli tunnetaan erityisesti kuvaajista, jotka esittävät atomitilavuuden atomipainon funktiona.
Routa
thumb|Routaa thumb|Keväisiä routavaurioita maantiellä Routa on jäätynyttä maavettä. Tyypillinen roudan syvyys Suomessa on talvisaikaan 0–200 cm. Jos routa ei ehdi kesän aikana kokonaan sulaa, sitä kutsutaan ikiroudaksi. Pysyvä routa peittää noin 20 % maapallon maapinta-alasta. Routiminen eli roudan kosteuden kasvu johtuu maaperän kapillaarisesta imusta ja on merkittävä yleensä silttimaalajeilla. Karkeammassa maa-aineksessa kapillaarinen imu on pientä, kun taas savipitoisessa maassa imu on voimakasta, mutta virtausnopeus niin pieni, ettei roudan kosteus ehdi kasvaa talven aikana.
Routa voi aiheuttaa vaurioita rakennusten perustuksille. Roudasta mahdollisesti kärsivät rakenteet on perustettava roudan keskimääräistä esiintymissyvyyttä syvemmälle, sillä rakenteet johtavat lämpöä maaperää paremmin. Siksi maaperä jäätyy niiden ympärillä syvemmälle kuin muualla. Routimiseksi kutsuttu ilmiö aiheuttaa tilavuuden muutoksia maaperässä, jolloin rakenteet voivat siirtyillä ja maanpinta kohota, kun vesi vie jäätyessään ja siten laajetessaan enemmän tilaa. Routa aiheuttaa myös esimerkiksi kivien nousemista talven aikana peltojen pintaan. Lisäksi se vaikuttaa kasvillisuuteen sekä nopeuttavasti pintavaluntaan. Routa on myös merkittävä teiden kuntoon vaikuttava tekijä, päällystetyille teille se aiheuttaa tyypillisesti murtumavaurioita, päällystämättömillä teillä se näkyy kelirikkona. Routarajalla tarkoitetaan sitä maan syvyyttä, johon asti routa ulottuu.
Routaan tulee erilainen rakenne eri maalajeissa. Karkearakeiseen maahan tulee onteloroutaa, jossa vesi jäätyy koloihin, jolloin maa-aineksen kokonaistilavuus ei kasva. Tiiviimpään maahan tulee massiivista routaa, jolloin maa-aines laajenee ja sen kantavuus paranee. Kerrosrouta on 20–30 cm paksuina kerroksina maalajeissa, joiden kapillaarinen nousukorkeus on suuri ja vedenjohtavuus kohtalainen.
Formula 4
Formula 4 (F4) on autourheiluluokka, jota pidetään Formula 3:sten ohella kuljettajien tärkeimmistä ponnahduslaudoista kuninkuusluokkana pidettyyn Formula 1 -luokkaan. F4-luokassa kilpaillaan useissa eri sarjoissa kuten Euroopassa, Aasiassa, Etelä- ja Pohjois-Amerikassa sekä Australiassa. Kansainvälinen autourheiluliitto FIA lanseerasi uuden F4-luokan vuonna 2013, jonka tarkoituksena on luoda uusi polku nuorille kuljettajille kohden F1-luokkaa. Luokan perustamisen taustalla toimi muun muassa entinen F1-kuljettaja Gerhard Berger.
Formula 4 korvasi samalla kaavalla monta entistä sarjaa, esimerkiksi Italian Formula Abarth muuttui Italian Formula 4 -sarjaksi. Britanniassa tunnettu Britannian Formula Ford muuttui Britannian Formula 4 -sarjaksi. Saksan ADAC Formel Masters-sarja muuttui vuonna 2015 ADAC Formula 4ksi. Vuonna 2015 perustettiin uusi SMP Formula 4 -sarja jossa ajetaan sarjan kilpailuja muun muassa Suomessa, Venäjällä ja Virossa. Vuonna 2015 perustettiin myös Australian, Kiinan, Japanin ja Meksikon Formula 4 -sarjat. Myös Yhdysvalloissa perustettiin Yhdysvaltain Formula 4 -sarja joka käynnistyi vuonna 2016. Myöhemmässä vaiheessa aikomuksena on järjestää myös Espanjan, Kaakkois-Aasian ja Arabiemiirikuntien F4 -sarjat.
Coraxo
Coraxo on syksyllä 2013 perustettu suomalainen melodinen death metal -yhtye. Se on julkaissut kaksi studioalbumia.
Yhtyeen nimi tarkoittaa ukkosia, joka on otettu okkultistisesta eenokin kielestä. Yhtyeen kappaleet ovat englanninkielisiä. Sen sanoitukset käsittelevät tieteiskirjallisuutta ja kauhua.
Historia
Coraxon ensimmäinen demo, Starlit Flame, julkaistiin syksyllä 2013. Samana vuonna julkaistiin yhtyeen toinen EP, Starlit Flame II, joka poiki levysopimuksen saksalaisen Massacre Recordsin kanssa. Vuonna 2016 yhtye kiersi Saksaa ja muita Euroopan maita sekä esiintyi Findustry-klubifestivaaleilla Suomessa.
Yhtye julkaisi death metalia ja industrialia yhdistelevän, science fiction -vaikutteisen debyyttialbuminsa Neptune Massacre Recordsin kautta vuonna 2015. Vuoden 2016 aikana yhtye nauhoitti toisen täyspitkän levynsä nimeltään Sol, joka julkaistiin vuonna 2017 tamperelaisen Snow Wave Recordsin kautta. Albumilla vieraili useita kansainvälisiä muusikoita, kuten kitarasooloissa Christopher Amott, joka on tunnettu Arch Enemy -yhtyeestä, sekä Peter Huss joka on soittanut muun muassa yhtyeissä Sinergy ja Shining. Levyn on masteroinut ruotsalainen metallituottaja Dan Swanö.
Pethia canius
Pethia canius on särkien (Cyprinidae) heimoon kuuluva makean veden kalalaji. Lajia tavataan Intiasta. Se voi kasvaa korkeintaan kolmen senttimetrin mittaiseksi.
CryEngine
CryEngine on pelimoottori, jonka kehitti saksalainen videopelikehittäjä Crytek. He käyttivät CryEngineä ensimmäisen kerran vuonna 2004 julkaistussa Far Cry-pelissä. Nykyään myös muut kuin Crytekin omat pelit käyttävät CryEngineä.
Ubisoftilla on CryEnginen pohjalta rakennettu Dunia Engine-pelimoottori.
Amazonilla on CryEngineen perustuva Lumberyard pelimoottori, jota yhtiö käyttää peleissään.
Versiohistoria
280px|pienoiskuva|oikea|CryEnginen versiohistoria
CryEngine 1
Crytek kehitti CryEngine 1:n Nvidialle pelidemoksi. Nvidia tykkäsi demosta, jonka jälkeen siitä tehtiin kokonainen peli. Siitä syntyi vuonna 2004 julkaistu Far Cry.
Kun näytönohjaimet saivat Shader 3.0-tuen julkaistiin sitä tukeva CryEngine 1.2. HDR-renderöinti lisättiin versioon 1.3.
Korealainen NCsoft käyttää CryEngineä Aion: The Tower of Eternity-pelissä. Vuonna 2006 Ubisoft osti oikeudet käyttää CryEngineä tulevissa Far Cry-peleissä.
CryEngine 2
CryEngine 2 kehitettiin Crysista varten. Pelimoottorin päivietty versio julkaistiin Crysis Warheadiin.
CryEngine 3
Crytek esitteli CryEngine 3:n vuoden 2009 Game Developers Conference-tapahtumassa. Sitä kehitetään Windows-, PlayStation 3-, Xbox 360- ja Wii U-alustoille. Windows-laitteille luvataan tuki DirectX 9, 10 ja 11-versioille.
Ensimmäinen CryEngine 3:sta käyttävä peli oli 2009 julkaistu Crysis 2.
Vuonna 2011 julkaistiin kehittäjille työkalut modien tekemiseen CryEngine 3:lla Crysis 2-peliin. Samalla he julkaisivat ilmaisen version CryEnginestä kehittäjille käytettäväksi ei-kaupalliseen käyttöön nimellä CRYENGINE® Free SDK.
Vuonna 2011 Crytek julkaisi alkuperäisen Crysis-pelin konsoleille käyttäen CryEngine 3-pelimoottoria Xbox Liven ja PlayStation Networkin kautta.
Elokuussa 2013 Crytek ilmoitti tiputtavansa versionumeron CryEngine 3:n perästä, jolloin pelimoottorin nimeksi tuli CryEngine. Samalla ilmoitettiin, ettei tulevilla versioilla tule olemaan erillistä numerointia pelimoottorin nimen perässä.
2015 vuoden kesäkuussa julkaistu CryEngine 3.8.1 tuo tuen OpenGL-rajapinnalle, Linuxille ja Oculus Rift-laseille.
CryEngine V
22. maaliskuuta 2016 Crytek julkisti CryEngine V:n. Pelimoottorin lisensoitiin lisättiin malli "maksa mitä haluat", jolla pääsee myös pelimoottorin lähdekoodiin.
27. syyskuuta 2017 CryEngine 5.4 julkaistiin, ja siinä tuli uusina ominaisuuksina mm. Vulkan-renderöijä, uusia C#-malleja, päivityksiä 3D-malleja käsittelevään järjestelmään ja uusia tekniikoita reunanpehmennykseen.
CryEngine (3.6-4)
Julkaisut:
Barbro Kvåle
Barbro Kvåle (s. 21. helmikuuta 1992) on norjalainen maastohiihtäjä, joka edustaa Lillehammer Skiklubia.
Maastohiihdon maailmancupissa Kvåle kilpaili ensimmäisen kerran Drammenissa perinteisen hiihtotavan sprintissä maaliskuussa 2012. Ensimmäiset maailmancupin pisteensä Kvåle saavutti Kuusamossa marraskuussa 2014 oltuaan perinteisen hiihtotavan sprintissä 15:s.
Channa harcourtbutleri
Channa harcourtbutleri on käärmeenpäiden (Channidae) heimoon kuuluva kalalaji. Nelson Annandale kuvaili lajin tieteelle vuonna 1918.
Ulkonäkö ja koko
Lajin pohjaväritys on tumma. Pisin tavattu yksilö oli 19,4 senttimetrin mittainen.
Elinympäristö ja levinneisyys
Laji elää trooppisissa olosuhteissa. Sitä tavataan Aasiasta Myanmarista. Sen uhanalaisuusluokitus on Kansainvälisen luonnonsuojeluliiton mukaan silmälläpidettävä.
Henry Williams
Henry Williams (6. kesäkuuta 1970 Indianapolis, Indiana – 13. maaliskuuta 2018) oli yhdysvaltalainen koripalloilija.
Takamiehenä pelannut Williams kuului Yhdysvaltain maajoukkueeseen sen saavuttaessa MM-pronssia Argentiinassa 1990. Yliopistotasolla Pohjois-Carolinaa (Charlotte) edustanut Williams teki menestyksekkään ammattilaisuransa pääosin Italiassa ja etenkin Trevison joukkueessa. Pelaajauransa jälkeen hän toimi liikemiehenä erilaisissa yrityksissä ja ryhtyi baptistikirkon pastoriksi. Williams kuoli munuaissairauteen vain 47-vuotiaana 13. maaliskuuta 2018.
Mecklenburg (suku)
thumb|Mecklenburgien vaakuna Mecklenburg on pohjoissaksalainen ruhtinassuku, joka hallitsi alueitaan pitkään jo keskiajalla.
Alkuperä
Suku oli alkujaan slaavilaisen vendiheimon obotriittien päällikkösukuna. Suvun eräät jäsenet sopeutuivat saksalaistamiseen ja saksalaisvalloitukseen, kun etenkin Henrik Leijona liitti vendien asuma-alueita kiinteästi saksalaiseen valtapiiriin. Näin he säilyttivät heimopäällikkyytensä, joskaan eivät slaavilaista identiteettiään eivätkä vanhaa kulttuuriaan, ja muuntuivat saksalaisiksi feodaaliherroiksi. Eräs Mecklenburgin suvun jäsen meni naimisiin herttua Henrik Leijonan äpärätyttären kanssa.
Ruotsin kruunun tavoittelu
Mecklenburgin herttuat ajoivat etenkin 1300-luvulla vaatimuksia Ruotsin kuninkuuteen. Mecklenburgin herttua polveutui kahdesta eri naisesta, joihin ainakin myöhemmät kronikat liittävät ruotsalaisen, kuninkaallisen sukuperän, ja oli näiden pääperillinen.
Mecklenburgin herttuat toki myötävaikuttivat esiäitiensä väitetyn kuninkaallisen ruotsalaisen verenperinnön leviämiseen tarustoissa ja käyttivät niitä kuninkuustavoitteidensa perusteluina.
Valtaistuintavoittelusta tuli totta yhden hallituskauden ajaksi: Mecklenburgin Henrik II:n poika herttua Albrekt II (1318–79) meni naimisiin sukulaisnaisensa, Skandinaavisen perijättären Norjan ja Ruotsin Eufemian (1317–1370) kanssa. Heidän poikansa Albrekt III riisti enoltaan Ruotsin kruunun ja nousi valtaistuimelle kuninkaana, Albrekt Mecklenburgilainen (1363–1389).
Jouni Paakkinen
Jouni Paakkinen (s. 1971 Pori ) on suomalainen kirjailija ja opettaja. Paakkinen on julkaissut kuusi kirjaa, jotka on kustantanut Atena Kustannus. Näistä kolme ovat käännöskukkaskokoelmia: Yhdeksänmetrinen maasika vuodelta 2003, Agentti Appelsiini vuodelta 2005 ja Yhdeksänmetrisen maasian poika vuodelta 2010. Jälkimmäisenä mainittu sisältää kaksi ensiksi mainittua kirjaa sekä yli 200 uutta käännöskukkasta. Vuonna 2005 ilmestyi myös hänen suomeksi toimittamansa kummallisten käyttöohjeiden kokoelma ''Varoitus! Älä niele nauloja!, joka perustuu Bryony Evensin englanninkieliseen teokseen The World's Stupidest Instructions (2004), ja vuonna 2006 Aprillia! Aprillia!'' -aprillipilakokoelma. Paakkinen on kirjoittanut myös yhdysvaltalaisesta animaatiosarjasta Simpsonit kertovan kirjan Simpsonit – keltaisen perheen kaksi vuosikymmentä, joka julkaistiin vuonna 2008.
Elämä
Paakkinen toimii Tietokone opetuksessa – TOP-keskuksen toiminnanjohtajana Turussa. Aiemmin hän on työskennellyt muun muassa turkulaisen Kerttulin koulun määräaikaisena rehtorina. Hän on koulutukseltaan kasvatustieteen maisteri (luokanopettaja, englannin opettaja), joksi hän valmistui Turun yliopistosta vuonna 1998.
Paakkinen toimii webmasterina The Simpsons Archivessa, joka on maailman laajin Simpsonit-aiheinen verkkosivusto. Hän on myös perustanut pienyrityksen Tmi Jouni Paakkinen.
Paakkinen on naimisissa Jatta Paakkisen kanssa ja hänellä on kaksi lasta.
Ille
Ille on keskiaikainen Suomessa vaikuttanut rälssisuku, joka introdusoitiin Ruotsin ritarihuoneelle vuonna 1625 järjestysnumerolla 60.
Alkuperä
Ruotsin ritarihuoneelle introdusoitu Ille-suku polveutuu keskiaikaisesta Sune Sunessonin suvusta. Sune Sunesson toimi vuonna 1402 kihlakunnantuomarina Taivassalossa. Hänet aateloitiin 7. joulukuuta 1407, jolloin hän sai Ruotsin kuninkaalta Eerik Pommerilaiselta rälssikirjeen. Sune Sunesson sai isältään Sune Torgilssonilta vuonna 1419 perintönä Tenholan pitäjässä Uudellamaalla sijainneen Henelaxin (Prästkulla) kartanon. Hän toimi vuonna 1435 ruotsin valtaneuvoston jäsenenä ja osallistui 11. elokuuta 1435 neuvotteluihin Långholmenissa, Tukholman lähistöllä. Keskiaikaisissa lähteissä hänen mainitaan olleen valtaneuvoston jäsenen vielä vuonna 1439.
Kun Suomen laamannikunta jaettiin kahtia 1435, Sune Sunessonista tuli sen eteläosan laamanni. Hänet mainitaan viimeistä kerta elävänä 5. helmikuuta 1448. Sune Sunessonin vaimon nimeä ei tunneta, mutta hänen vaimonsa saattoi olla Kort Bitzerin (Bidz) tytär. Heidän lapsensa nimet olivat Jeppe, Valborg ja Anders. Valborgista tuli Jeppe Perssonin Ille-suvun kantaäiti.
Sukunimi Ille ei esiinny Sune Sunessonin elinaikaina laadituissa dokumenteissa. Sune Sunessin suvun vaakunassa on taivutettu käsivarsi.
Jeppe Perssonin Ille-suku
Toinen keskiaikainen suku, joka käytti samaa vaakunaa kuin Ruotsin ritarihuoneelle introdusoitu Ille-suku, oli Jeppe Perssonin Ille-suku. Jeppe Perssonin äiti Valborg oli Sune Sunessonin tytär, ja hän oli luultavasti naimisissa Peder Olssonin kanssa. Jeppe Persson toimi vuosina 1472–1485 laamannina Suomen (Varsinais-Suomen) eteläosan laamannikunnassa.
Jeppe Personilla mainitaan olleen poika Sten Jopsson. Hänen säteritilansa oli Lammin pitäjässä Hämeessä sijaitseva Porkkalan kartano. Sten meni naimisiin 10. marraskuuta 1509 Anna Knutsdotterin kanssa, jonka vanhemmat olivat Knut Eriksson (Kurck) ja Elin Klasdotter (Kurck, vanhempi suku). Suku vaikutti sittemmin Länsi-Suomessa 1560-luvulla.
Roxie Hart
Roxie Hart (myös Chicago ja Chicago Gal ) on vuonna 1942 ensi-iltansa saanut William A. Wellmanin ohjaama ja Nunnally Johnsonin tuottama yhdysvaltalainen komediaelokuva, jonka pääosissa ovat Ginger Rogers, Adolphe Menjou ja George Montgomery.
Juoni
Roxie Hart sijoittuu 1920-luvun Chicagoon, missä revyytyttö Roxie Hartin (Ginger Rogers) kelvoton aviomies (George Chandler) murhaa miehen ja vaatii Roxieta ottamaan syyt niskoilleen, koska valamiehistöt harvoin lähettävät naisia sähkötuoliin. Roxie suostuu, koska pitää julkisuutta hyödyllisenä hänen uralleen. Roxien tapauksen ottaa käsiteltäväksi asianajaja Billy Flynn (Adolphe Menjou). Oikeudenkäyntiä seuraava toimittaja Homer Howard (George Montgomery) rakastuu Roxieen, jonka hän vie vihille, kun Roxie jättää hänen raukkamaisen aviomiehensä.
Tuotanto
Nunnally Johnson ja Ben Hecht laativat käsikirjoituksen Maurine Dallas Watkinsin näytelmän Chicago (1926) pohjalta. Alkuperäinen Broadway-näytelmä sai ensi-iltansa Music Box Theatressa 30. joulukuuta vuonna 1926. Näytelmää esitettiin 172:n esityksen ajan, ja se suljettiin toukokuussa 1927.
Roxie Hart on uudelleenfilmatisointi vuoden 1927 mykkäelokuvasta Intohimojen syleilyssä, jonka pääosassa on Phyllis Haver. Toinen alkuperäiseen näytelmään perustuva elokuva on vuonna 2002 ilmestynyt Chicago, jonka pääosissa ovat Renée Zellweger, Catherine Zeta-Jones ja Richard Gere. Chicago-näytelmän pohjalta on tehty myös musikaali Chicago (1975).
Julkaisu ja vastaanotto
Roxie Hart sai Yhdysvaltain ensi-iltansa 20. helmikuuta vuonna 1942 New Yorkissa. Tuotantoyhtiönä toiminut 20th Century Fox oli myös elokuvan levittäjänä Yhdysvalloissa. Rotten Tomatoes -sivuston mukaan kriitikoiden arvosteluista 89 prosenttia on myönteistä perustuen yhdeksään arvosteluun.
20th Century Fox julkaisi Roxie Hartin ensimmäisen kerran DVD:lle Yhdysvalloissa 20. huhtikuuta vuonna 2004. Elokuvaohjaaja Stanley Kubrick on kerran kertonut Roxie Hartin olleen yksi hänen suosikkielokuvistaan.
History (televisiokanava)
History (alun perin The History Channel vuosina 1995-2008) on yhdysvaltalainen kaapeli ja satelliittitelevisiokanava, jonka omistaa A+E Networks, Hearst Corporation ja Disney–ABC Television Groupin välinen joint venture.
Alun perin kanavalla näytettiin vain dokumentaarisia ohjelmia sekä historiallisia fiktiosarjoja. Vuodesta 2008 lähtien se on kuitenkin lähettänyt valikoiman tositelevisiosarjoja sekä muuta epähistoriallista materiaalia. Elokuussa 2013 yhteensä 98 226 000 yhdysvaltalaista kotitaloutta (86,01% televisiollisista kotitalouksista) pystyy seuraamaan History-kanavaa.
Kansainvälisiä lokalisoituja versioita History-kanavasta on myös saatavilla lukuisissa formaateissa Kanadassa, Euroopassa, Australiassa, Lähi-idässä, Afrikassa ja Latinalaisessa Amerikassa. Ensimmäinen eurooppalainen versio julkaistiin Scandinaviassa Viasatilla, joka pyörittää nykyään omaa kanavaansa, Viasat Historyä. History aloitti lähetykset Suomessa toukokuussa 2017.
Väinö Lehtonen (kansanedustaja)
Lehtonen vaikutti myös Turun alueella useissa luottamustehtävissä, muun muassa Turun kaupunginvaltuustossa.
Kymenlaakson sosiaali- ja terveyspalvelujen kuntayhtymä
Kymenlaakson sosiaali- ja terveyspalvelujen kuntayhtymä (Kymsote) oli sairaanhoitopiiri Kymenlaakson maakunnan alueella. Sairaanhoitopiirin tehtävänä oli järjestää sosiaali- ja terveydenhuollon palvelut maakunnan asukkaille.
Kuntayhtymän markkinointinimi oli Kymsote ja sen palveluksessa oli noin 6 000 henkilöä. Kymsote aloitti toimintansa 1. tammikuuta 2019. Kuntayhtymän toiminta päättyi 31. joulukuuta 2022 liittyen Sote-uudistukseen. Nykyisin alueen sosiaali-, terveys ja pelastustoimen palvelut tuottaa Kymeenlaakson hyvinvointialue.
Historia
Kymenlaakson sairaanhoitopiiriin liittyi Kymenlaakson erityishuoltopiiri vuonna 2010, jolloin uudeksi nimeksi tuli Kymenlaakson sairaanhoito- ja sosiaalipalvelujen kuntayhtymä. Samaan aikaan kuntayhtymän markkinointinimeksi tuli Carea. Markkinointinimi herätti keskustelua, ja nimestä tehtiin myös kantelu eduskunnan oikeusasiamiehelle. Myös Kotimaisten kielten keskus piti Carea-nimeä sekä sisällöllisesti että kielellisesti epäasianmukaisena. Tutkimuskeskuksen tutkijoiden mukaan nimestä tulisi selvitä selkeästi kuntayhtymän varsinainen nimi ja julkisuudessa käytetty ääntöasu karea johtaa ajatukset karjalaista kulttuuria vaaliviin seuroihin tai instituutioihin. Oikeusasiamies kuitenkin katsoi, että kuntayhtymä ei ole menetellyt lainvastaisesti, kun se on käyttänyt Carea-nimeä virallisen nimen yhteydessä niin, että epätietoisuutta viranomaisesta ei synny.
Kuusankosken aluesairaala (KAS) siirtyi 1. tammikuuta 2011 Kouvolan kaupungin terveyspalveluiden alaisuuteen ja muuttui Pohjois-Kymen sairaalaksi (POKS). Vuoden 2019 alusta Pohjois-Kymen sairaala siirtyi takaisin kuntayhtymän omistukseen.
Sairaanhoitopiirin sairaalat
Vuoden 2021 alussa valmistuva Ratamokeskus korvaa Pohjois-Kymen sairaalan.
Sairaanhoitopiirin jäsenkunnat
thumb|Kymenlaakson keskussairaala thumb|Ratamokeskuksen rakennustyömaa vuodelta 2019
Kymenlaakson maakunnassa sijaitsi vuoden 2020 loppuun asti näiden kuuden kunnan lisäksi Iitti, joka kuuluu Päijät-Hämeen sosiaali- ja terveysyhtymään. 1. tammikuuta 2021 Iitti siirtyi Kymenlaakson maakunnasta osaksi Päijät-Hämeen maakuntaa.
Blood on Ice
Blood on Ice on ruotsalaisen äärimetalliyhtye Bathoryn yhdeksäs studioalbumi. Melodista viikinkimetallia edustava levy on konseptialbumi, joka kertoo tarinan kostoa vannovasta pojasta, jonka kotikylä tuhotaan ja perhe tapetaan. Levyn materiaali äänitettiin alun perin vuosina 1988–89, mutta yhtyeen keulakuva Thomas ”Quorthon” Forsberg pelkäsi albumin olevan liian suuri muutos sen black metal -tyyliin, joten projekti hyllytettiin. Forsberg mainitsi haastattelussa 1990-luvulla äänittäneensä nimeämättömän konseptialbumin 1980-luvun loppupuolella. Fanit alkoivat vaatia albumin julkaisua, ja yhtye päätti työstää albumia uudelleen. Noin kolmasosa albumin musiikista piti äänittää uudelleen. Albumi sai ilmestyessään myönteisen vastaanoton.
Taustaa
Äärimetallia ja erityisesti black metalia pioneerisoinut Bathory oli julkaissut 1980-luvulla uraauurtavia albumeita mutta vietti sittemmin hiljaiseloa. Vuonna 1994 yhtye teki paluun uudella thrash metal -tyylillä, johon ihailijat suhtautuivat varauksellisesti. Haastattelussa yhtyeen keulahahmo Thomas ”Quorthon” Forsberg vihjasi julkaisemattomasta albumista, joka oli äänitetty Blood Fire Deathin (1988) ja Hammerheartin (1990) välissä. Albumi jäi tuoreeltaan julkaisematta, sillä Forsberg pelkäsi faniensa pettyvän viikinkiaiheiseen albumiin, jonka tyyli poikkesi merkittävästi 1980-luvun black metal -albumeista. Haastattelun jälkeen fanit alkoivat vaatia albumin julkaisua.
Alkuperäiset äänityssessiot (1988–1989)
Albumia äänitettiin ensin Tukholman karulla Heavenshore-studiolla, joka todellisuudessa oli muunneltu autotalli. Albumia tuotti yhtyeen muiden julkaisujen tapaan Thomas Forsbergin isä Börje ”Boss” Forsberg. Levyä alettiin työstää Heavenshorella vuoden 1988 helmikuussa yhdessä Blood Fire Deathin kanssa. Tarkoitus oli aluksi julkaista albumi yksinään, mutta myöhemmin ajatuksena oli julkaista sen sijaan tupla-albumi, jonka tuotantoa jatkettiin Hammerheartin äänittämisen aikoihin vuoden 1989 kesäkuussa. Lopulta tämäkin ajatus kariutui ja albumi hyllytettiin, kun Forsberg katsoi uuden materiaalin poikkeavan liikaa yhtyeen black metal -tyylistä.
Lisä-äänitykset (1995)
Forsbergin kerrottua julkaisemattomasta Bathory-albumista fanit alkoivat vaatia albumin julkaisua. Julkaisua varten yhtye äänitti uudelleen albumista yli kolmanneksen, mukaan luettuna kaikki lauluosuudet. Uudet osiot äänitettiin Tukholman Hellhole-studiolla, jossa äänityksestä vastasi Rex Luger. Miksaus tehtiin Rat Cellar -studiossa. Forsberg soittaa albumilla kitaraa ja laulaa. Lisäksi albumilla esiintyvät rumpali Vvornth sekä basisti Kothaar. Näitä taiteilijanimiä käyttivät useat eri sessiomuusikot yhtyeen eri julkaisuilla. Forsbergin mukaan albumin musiikkia innostivat Richard Wagnerin oopperat, tarinaa taas kioskikirjailija Robert E. Howardin Conan barbaari -tarinat.